
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea actualizării tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016

1. Descrierea situatiei actuale

Activitatea de semnalizare rutieră este delegată către SC Drumuri Municipale Timişoara SA prin HCLMT nr. 162/10.05.2016. Potrivit Contractului de delegare a gestiunii nr. SC2016-12094/26.05.2016 (art. 6, alin. 2), tarifele se vor actualiza periodic, conform legislaţiei în vigoare.

Tariful mediu  pe oră (prețul  manoperei)  pentru  Contractul  de delegare a gestiunii nr. SC2016-12094/26.05.2016  a fost actualizat tinand  seama de H.G. nr.  846/29.11 .2017, astfel  incepand  cu  01.01.2018 când s-a stabilit salariul de bază minim  brut  pe tara garantat  in plată  ca fiind  1.900 lei  lunar  pentru  un program  complet de lucru de  166,666 ore, in medie pe luna,  in anul 2018. Prin HCL  Timisoara nr.  10 din 30.01.2018 s-a actualizat  tariful mediu pe  ora la valoarea  de 22,80 lei/ora.
Conform O.U.G. nr. 114/ 2018 în perioada 1 ianuarie 2019- 31  decembrie  2019,  pentru domeniul construcțiilor, salariul de bază minim brut pe țară garantat în plată se stabileste în  bani, fără a include sporuri și alte adaosuri, la suma de 3.000 lei lunar, pentru  un program  normal  de lucru în medie de 167,333 ore pe lună, reprezentând 17,928  lei/ora. Asta inseamnă o creștere de 57,89% a salariului minim brut pe țară pentru domeniul construcțiilor față de cea mai recentă actualizare, respectiv  de  la  valoarea  de  1.900  lei  la  3.000 lei (tarif orar de la  11,40 lei/ora  la  17,928  lei/ora). Astfel, prin HCLMT nr. 153/11.04.2019 s-a aprobat actualizarea tarifelor, de la data adoptării hotărâri până la data de 31.12.2019, aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”.

Începând cu data publicării Legii 50/2019, cota contribuției asiguratorii pentru muncă s-a redus de la valoarea de 0,3375% (2,25 x 15% = 0,3375%), la valoarea de 0,27% (2,25 x 12% = 0,27%), cotă ce trebuie evidențiată în recapitulația Listelor cu cantitățile de lucrări conform devizelor ofertă.

2. Schimbari preconizate și rezultate așteptate

Având în vedere această reducere determinată de prevederile legislative, precum si prevederile art. 6 aliniatul (2), din contractul de lucrari nr. SC2016-12904/26.05.2017, se impune actualizarea conform modificarilor legislative privind cota contribuţiei asigurătorii pentru muncă.

Prin actualizarea tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016, valoarea totală va scădea.
3. Alte informatii - Nu este cazul.
4. Concluzii

Urmare celor de mai sus, consider necesară și oportună aprobarea actualizării tarifelor aferente serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara”, activitate delegată prin HCLMT nr. 162/10.05.2016

